cyanic-selkie/wikianc huggingface dataset:
Νήσος του Νότιου Ταλπατί
Επιστήμονες από την Ωκεανογραφική Σχολή του Ινδικού Πανεπιστημίου Τζανταβπούρ στη Καλκούτα, αφότου ανέλυσαν πρόσφατες δορυφορικές φωτογραφίες, ανακοίνωσαν στο BBC το 2010 πως το νησί είχε βυθιστεί ολόκληρο κάτω από τα νερά του Κόλπου της Βεγγάλης λόγω της ανόδου της στάθμης της θάλασσας.
Γεωγραφία
Το νησί ήταν μόλις δυο χιλιόμετρα από το ποταμόκολπο του ποταμού Χαριαμπάνγκα. Η άνοδος του νησιού μέσα από τη θάλασσα ανακαλύφτηκε από έναν Αμερικανικό δορυφόρο το 1974 που έδειξε πως τότε η νήσος είχε επιφάνεια δυόμιση χιλιάδων τετραγωνικών μέτρων (27.000 τετρ. πόδια). Αργότερα, έρευνες έδειξαν πως το νησί είχε μεγαλώσει βαθμιαία στα 10.000 τετρ. μέτρα (110.000 τετρ. πόδια) όταν τα νερά ήταν τραβηγμένα (άμπωτη) και είχε συμπεριλάβει κάποιους υφάλους που κανονικά ήταν κάτω από τη στάθμη της θάλασσας. Το νησί, όταν τα νερά ήταν τραβηγμένα (άμπωτη), ήταν 99,77 μέτρα σε μάκρος και 99,77 μέτρα σε πλάτος. Το ψηλότερο σημείο του νησιού ουδέποτε ήταν άνω των δυο μέτρων από τη στάθμη της θάλασσας.
Στις 24 Μαρτίου 2010 το Associated Press έγραψε πως ο Σουγκάτα Άζρα, καθηγητής στην Ωκεανογραφική Σχολή του Πανεπιστημίου Τζανταβπουρ, είπε πως η εξαφάνιση του νησιού είχε πιστοποιηθεί από δορυφορικές εικόνες και πλοία που επισκέφτηκαν τη περιοχή, λέγοντας πως "Αυτό που τα δυο κράτη δεν μπόρεσαν να αποφασίσουν μετά από χρόνια συζητήσεων, το κατάφερε η παγκόσμια θέρμανση." Η βύθιση του νησιού ανακοινώθηκε παγκοσμίως με τίτλους όπως "Αμφιλεγόμενη νήσος στο Κόλπο της Βεγγάλης εξαφανίζεται".
Τοποθεσία
Το νησί ήταν στα ρηχά του Κόλπου της Βεγγάλης ακριβώς νότια από το ποταμό που έχει θεσπιστεί ως διεθνές σύνορο, τον Χαριαμπάνγκα, ο οποίος είναι μεταξύ του νομού Νότος 24 Παργκανάς της δυτικής Βεγγάλης της Ινδίας και του Μπανγκλαντές.
Η διεθνής ασυμφωνία
Το νησί το ήθελε ξεχωριστά και το Μπανγκλαντές και η Ινδία, παρόλο που καμιά χώρα δεν εγκατέστησε σταθερή παρουσία στη νήσο λόγω της γεωλογικής της αστάθειας καθώς το δέλτα του ποταμού πλημμυρίζει κάθε χρόνο βγάζοντας πολύ λάσπη. Η Ινδία είχε στήσει την Ινδική σημαία στο νησί το 1981 και είχε εγκαταστήσει μια προσωρινή βάση των Συνοριακών Δυνάμεων Ασφαλείας (BSF), και έστελνε τακτικά εκεί πολεμικά πλοία.
Σύμφωνα με το Ραντκλίφε Αγουόρντ (που αποφάσισε τα σύνορα του Ανατολικού Πακιστάν και της Ινδίας το 1947), η αρχή της μεσοκανάλιας ροής ή το Δόγμα Θάλβεγκ είναι αυτό που γενικά αναγνωρίζεται ως διεθνές σύνορο σε χώρες που έχουν μεταξύ τους ποτάμια. Η μέση γραμμή της μεσοκανάλιας ροής (δηλαδή το Δόγμα Θάλβεγκ) του Ποταμού Χαριαμπάνγκα ήταν αυτό που καθόρισε το σύνορο των δυο κρατών. Εάν το νησί δεν είχε εξαφανιστεί, η τελική απόφαση για το σε ποιο κράτος θα έπρεπε να ανήκει θα είχε πολύ σημαντική επίδραση στη τοποθεσία του θαλάσσιου συνόρου των δυο κρατών πολύ πιο ανοιχτά μέσα στη θάλασσα.
Δεν υπάρχουν αρκετά στοιχεία για το σε ποια πλευρά του νησιού κυλούσε το ρεύμα του κύριου καναλιού, και ίσως να είχε αλλάξει μέσα στο χρόνο καθώς ο βούρκος του δέλτα του Σάντερπανς αλλάζει συνεχώς. Η Ινδία υποστήριξε πως το 1981 μια μελέτη του βάθους των νερών έδειξε πως στα ανατολικά του νησιού η ροή του κύριου καναλιού ήταν βαθύτερη, κάτι που ήταν υπέρ των Ινδικών συμφερόντων. Παρόμοια δεδομένα τυπώθηκαν σε χάρτες του 1990 του Υπουργείου Ναυτιλίας του Ηνωμένου Βασιλείου και επανατυπώθηκαν το 1991 από την Αμερικανική Εθνική Γεωτοποθετική Υπηρεσία Πληροφοριών (NGA) με αριθμό 63330 Έκδοση 9 σε μεγέθυνση 1:300.000.
Απ την άλλη, η Μπανγκλαντεσιανή κυβέρνηση υποστήριξε, όπως έκανε κατά την επίσκεψη του Ζιάουρ Ράχμαν στην Ινδία στα τέλη της δεκαετίας του 1970, πως τα δεδομένα ξεκάθαρα έδειχναν πως η ροή του κύριου καναλιού ήταν στη δυτική πλευρά του νησιού, μια θέση που ήταν υπέρ των Μπανγκλαντεσιανών συμφερόντων.
Σύμφωνα με μερικές προηγούμενες περιπτώσεις διεθνών συνόρων, η τοποθεσία του καναλιού το 1947 ή όταν εμφανίστηκε μέσα από τα νερά το νησί μπορεί να ήταν πιο σημαντική από τη τωρινή του τοποθεσία. Τα κανάλια των ποταμών μπορεί να αλλάξουν θέση μέσα στο χρόνο.
Βύθιση
Το Μάρτιου του 2010, ο Σουγκάτα Άζρα της Ωκεανογραφικής Σχολής του Πανεπιστημίου Τζανταβπουρ στη Καλκούτα της Ινδίας είπε πως το νησί βυθίστηκε κάτω από τα νερά του Κόλπου της Βεγγάλης λόγω της ανόδου της στάθμης της θάλασσας. Τουλάχιστον δέκα άλλα νησιά στη περιοχή είναι υπό την απειλή βύθισης και τα Ηνωμένα Έθνη έχουν υπολογίσει πως το 17% του Μπανγκλαντές θα βυθιστεί κάτω από τη θάλασσα μέχρι το 2050 λόγω της κλιματικής αλλαγής.
Ο Άζρα είπε πως λόγω της παγκόσμιας θέρμανσης, οι θερμοκρασίες στο κόλπο της Βεγγάλης έχουν αυξηθεί με ρυθμό 0,4 βαθμούς Κελσίου για κάθε έτος της δεκαετίας του 2000, ενώ η στάθμη της θάλασσας έχει ανέβει κατά 5 χιλιοστά του μέτρου κάθε έτος. Η Ινδία ετοιμάζεται να στείλει μια ερευνητική ομάδα στη περιοχή για να κατανοηθεί καλύτερα η κατάσταση εκεί.
Παραπομπές
Νοτιο Ταλπατι Νοτιο Ταλπατι Κατηγορία:Γεωγραφία της Δυτικής Βεγγάλης Νοτιο Ταλπατι
NGC 1553
Ο NGC 1553 είναι ένας φακοειδής γαλαξίας στον νότιο αστερισμό Δοράδα. Αποτελεί το δεύτερο φωτεινότερο μέλος της Ομάδας γαλαξιών της Δοράδας και ανακαλύφθηκε από τον Βρετανό αστρονόμο Τζων Χέρσελ στις 5 Δεκεμβρίου 1834 με τη χρήση κατοπτρικού τηλεσκοπίου διαμέτρου 47,5 εκατοστών.
Αλληλεπίδραση
Ο NGC 1553 συναποτελεί μαζί με τον ελλειπτικό γαλαξία NGC 1549 ένα ζεύγος αλληλεπιδρώντων γαλαξιών. Οι δύο γαλαξίες απέχουν μεταξύ τους 11,8 λεπτά της μοίρας όπως φαίνονται από τη Γη. Η αλληλεπίδρασή τους φαίνεται να βρίσκεται σε πρώιμο στάδιο και μπορεί να γίνει αντιληπτή στο ορατό φως από την ύπαρξη αμυδρών αλλά διάκριτων ακανόνιστων κελυφών εκπομπής και ενός παράξενου πίδακα στα βορειοδυτικά. Οι δύο αυτοί γαλαξίες από κοινού συνιστούν το κέντρο της Ομάδας της Δοράδας.
Χαρακτηριστικά
Ο NGC 1553 έχει απόλυτη λαμπρότητα 40 δισεκατομμύρια φορές μεγαλύτερη από τη λαμπρότητα του Ήλιου. Αν και ανιχνεύεται στο ουδέτερο υδρογόνο, τα νεφελώματα εκπομπής εκπέμπουν ελάχιστο από το φως του. Το φάσμα του NGC 1553 στο υπεριώδες εμφανίζει ασθενή ροή από αστέρες της Κύριας Ακολουθίας, χαρακτηριστικό μεσαίας προς μεγάλης ηλικίας φακοειδών γαλαξιών.
Ο γαλαξίας έχει έναν ιδιαίτερα καλά ανεπτυγμένο «φακό» (περίπου 36″) με σχεδόν σταθερή επιφανειακή φωτεινότητα, ο οποίος βρίσκεται μεταξύ του κεντρικού εξογκώματος και του εκθετικού δίσκου. Ο φακός είναι παρόμοιος με αυτόν του γαλαξία NGC 3945 και τα εσωτερικά του μέρη είναι πολύ θερμά
Εξωτερικά, ο NGC 1553 συνδέεται με ψυχρό αέριο και σκόνη, όντας εύκολα ορατός στο υπέρυθρο, ενώ αποτελεί και ασθενή ραδιοπηγή. Παρατηρήσεις με το Διαστημικό τηλεσκόπιο Χαμπλ το έτος 2000 απεκάλυψαν μία εσωτερική τοροειδούς σχήματος λωρίδα σκόνης, διαμέτρου περίπου 3″ γύρω από το κέντρο του γαλαξία.
Η απεικόνιση του γαλαξία από το Τηλεσκόπιο Ακτίνων Χ «Τσάντρα» έδειξε διάχυτο θερμό αέριο που παράγει το 70% των εκπομπών του NGC 1553 στις ακτίνες Χ, καθώς και πολλές σημειακές πηγές (διπλά συστήματα ακτίνων Χ μικρής μάζας), που εκπέμπουν τις υπόλοιπες ακτίνες Χ. Καθώς συμβαίνει και σε άλλους γαλαξίες (χαρακτηριστικά στους NGC 4697 και Μεσιέ 60, οι σημειακές πηγές αντιστοιχούν σε διπλά αστρικά συστήματα που περιέχουν μαύρη τρύπα ή αστέρα νετρονίων και οι περισσότερες βρίσκονται μέσα σε σφαιρωτά σμήνη, παραπέμποντας στο πολύ ενεργό παρελθόν αυτού του μάλλον ηλικιωμένου γαλαξία . Η ισχυρότερη τέτοια πηγή στον NGC 1553 συμπίπτει με τον οπτικό πυρήνα του γαλαξία . Η παρατηρούμενη λαμπρότητα και το φάσμα του γαλαξία παραπέμπουν στην ύπαρξη ενός κρυμμένου ενεργού γαλαξιακού πυρήνα.
Ο NGC 1553 απομακρύνεται από τη Γη με ταχύτητα 1080 χιλιόμετρα ανά δευτερόλεπτο.
Σφαιρωτά σμήνη
Το Διαστημικό τηλεσκόπιο «Χαμπλ» έχει διακρίνει σφαιρωτά σμήνη στον γαλαξία. Εκτιμάται ότι υπάρχουν από 400 μέχρι 900 τέτοια αστρικά σμήνη στον NGC 1553 με μέση εκτίμηση τα 600. Καθώς συμβαίνει με τον Μεσιέ 87, υπάρχει μία κεντρική σχετική έλλειψη σφαιρωτών σμηνών για την υποκείμενη λαμπρότητα.
Σπειροειδές χαρακτηριστικό
Ο NGC 1553 έχει ένα χονδρικά συμμετρικό σπειροειδές χαρακτηριστικό που ανιχνεύθηκε στις ακτίνες X με μία πιθανή εσωτερική ράβδο μήκους 10″ διάχυτης εκπομπής ακτίνων Χ κοντά στο κέντρο του γαλαξία. Αυτό το χαρακτηριστικό οφείλεται πιθανώς στην αδιαβατική συμπίεση του αερίου της περιοχής, πιθανώς από την αλληλεπίδραση με τη ραδιοπηγή. Η εκπομπή φωτός Ηα έχει επίσης σπειροειδή δομή, εκπληκτικά παρόμοια με τη σπείρα των ακτίνων Χ.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Αλληλεπιδρώντες γαλαξίες Κατηγορία:Δοράς (αστερισμός) 1553 Κατηγορία:Γαλαξίες του PGC
Γιούρα Αλοννήσου
Τα Γιούρα ή Γεροντία είναι νησί των Βορείων Σποράδων και βρίσκονται βόρεια της Αλοννήσου. Έχουν έκταση 11,052 τ.χλμ.. Το νησί είναι ακατοίκητο σύμφωνα με την απογραφή του 2001. Αποτελεί ένα από τα καταφύγια της μεσογειακής φώκιας. Το νησί είναι εξαιρετικά απόκρημνο με το υψηλότερο σημείο του να βρίσκεται στα 570μ. Επίσης στο νησί βρίσκεται ένα αξιόλογο σπήλαιο με την ονομασία σπήλαιο του Κύκλωπα, το οποίο είναι ιδιαίτερα φημισμένο. Στο σπήλαιο βρέθηκε η Πινακίδα της Γιούρας, που χρονολογείται μεταξύ 5500 και 5000 π.Χ και περιλαμβάνει εγχάρακτα σύμβολα.
Εξωτερικοί σύνδεσμοι
Κατηγορία:Θαλάσσιο_Πάρκο_Αλοννήσου_Βορείων_Σποράδων Κατηγορία:Νησιά των Σποράδων Κατηγορία:Αλόννησος Κατηγορία:Ελληνικές βραχονησίδες
Μπαμπιντερστρόφ
Το Μπαμπιντερστρόφ (Μπαουμπίντερστροφ) είναι κοινότητα στον νομό Μοζέλ στο Γκραντ Εστ στη βορειοανατολική Γαλλία.
Καβειρώ
Στην ελληνική μυθολογία με το όνομα Καβειρώ είναι γνωστή μία Νύμφη, θυγατέρα του Πρωτέα, η οποία είχε παντρευτεί τον θεό Ήφαιστο και μαζί απέκτησαν τρεις γιους και τρεις κόρες. Αυτά τα παιδιά ήταν οι μυστηριακοί θεοί Κάβειροι και οι Καβειρίδες Νύμφες.
Πηγή
Καβειρω Καβειρω
982 Φραγκλίνα
Η Φραγκλίνα (Franklina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,91. Ανακαλύφθηκε το 1922 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της από το επώνυμο του Βρετανού ερασιτέχνη αστρονόμου και χαρτογράφου των άστρων Τζων Φράνκλιν `Ανταμς (John Franklin-Adams, 1843–1912).
Φυσικά χαρακτηριστικά
Η μέση διάμετρος της Φραγκλίνας εκτιμάται σε 32,50 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,184. Είναι άγνωστο αν και με ποια περίοδο περιστρέφεται η Φραγκλίνα γύρω από τον εαυτό της.
Εξωτερικοί σύνδεσμοι
Φραγκλινα
ABC (άλμπουμ)
thumb|right|200px|Το εξώφυλλο του άλμπουμ Στον δεύτερο δίσκο των "Τζάκσον 5", την παραγωγή του οποίου ανέλαβαν οι "The Corporation", ο Μάικλ Τζάκσον έκανε τα πρώτα φωνητικά σε όλα τα τραγούδια εκτός του "I Found That Girl", όπου τραγούδησε ο Ζερμαίν(αδερφός του Μάικλ Τζάκσον που έπαιζε μπάσο στο συγκρότημα). Το άλμπουμ έφτασε στο Νο 4 στην λίστα του Billboard για τα ποπ άλμπουμ και το Νο 1 στην λίστα του Billboard για τα άλμπουμ μάυρης μουσικής. Στην ομάδα "The Corporation" συμμετείχαν μουσικοί όπως ο Μπέρυ Γκόρντι, Φρέντι Πέρρεν, Αλφόνζο Μίζελλ και Ντέικ Ρίτσαρντς. Το χίτ "ABC" ακούστηκε για πρώτη φορά στο American Bandstard για 2 εβδομάδες(18 Απριλίου-2 Μαϊου 1970).
Ε.Ο. Σταυρούπολης
Ο Εκπολιτιστικός Όμιλος Σταυρούπολης, γνωστός και με τη σύντμηση Ε.Ο.Σ., είναι ελληνικό αθλητικό σωματείο που δραστηριοποιείται στην περιοχή της Σταυρούπολης, στο Νομό Θεσσαλονίκης, όπου και βρίσκεται η έδρα του το Εθνικό Αθλητικό Κέντρο Σταυρούπολης. Επίσημο έτος ίδρυσής του είναι το 1965 και αγωνίζεται με χρώματα το πράσινο, το κίτρινο και το λευκό. Διατηρεί ενεργά τμήματα καλαθοσφαίρισης και πετοσφαίρισης για αθλήτριες όλων των ηλικιακών ομάδων.
ABC (άλμπουμ)
Ηχογράφηση
Motown,1970,Λος Άντζελες,Καλιφόρνια.
Ε.Ο. Σταυρούπολης
Ιστορική αναδρομή
Ο Ε.Ο. Σταυρούπολης ήταν ένα από τα ιδρυτικά σωματεία της Ένωσης Καλαθοσφαιρικών Σωματείων Θεσσαλονίκης, της πρώτης ιστορικά στην ελληνική επικράτεια το 1976.
ABC (άλμπουμ)
Πηγές
Κατηγορία:Δισκογραφία των Τζάκσον 5 Κατηγορία:Άλμπουμ του 1970
Ε.Ο. Σταυρούπολης
Ιστορική αναδρομή
Την αγωνιστική περίοδο 2011-12 η Σταυρούπολη έλαβε μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.Θ., ολοκληρώνοντας τις αγωνιστικές της υποχρεώσεις στη 13η και προτελευταία θέση της τελικής κατάταξης, έχοντας μαζέψει 6 νίκες και 20 ήττες.
Για την περίοδο 2012-13 η Σταυρούπολη δεν κατέβασε ομάδα ανδρών στα Πρωταθλήματα. Ήδη από τον Ιούνιο του 2012 αποφασίστηκε η απορρόφηση του ανδρικού τμήματος και των αντίστοιχων τμημάτων υποδομής από την Α.Κ.Ε. Τυφώνας Σταυρούπολης. Το σωματείο που προέκυψε, με την ονομασία «Ένωση Καλαθοσφαίρισης Σταυρούπολης» συμμετείχε για πρώτη φορά στο Πρωτάθλημα της Β΄ Κατηγορίας Ε.ΚΑ.ΣΘ. την περίοδο 2013-14.
Ίδρυση
Η επανίδρυση του τμήματος πετοσφαίρισης ανδρών του Ε.Ο. Σταυρούπολης ανακοινώθηκε στις 22 Ιουλίου του 2017. Η πρωτοβουλία πάρθηκε από μέλη του προπονητικού τιμ του γυναικείου τμήματος πετοσφαίρισης του Ε.Ο.Σ.: τον επικεφαλή προπονητή Γιώργο Ακριτίδη και τον στατιστικολόγο Μάριο Ντινόπουλο. Ο Ακριτίδης ανέλαβε ως παίκτης-προπονητής του ανδρικού τμήματος, ενώ ο Ντινόπουλος μπήκε στο ρόστερ ως παίκτης.
2017-18
Αν και το πρωτάθλημα ξεκίνησε άσχημα για τον Ε.Ο.Σ. με ήττα από τον Μακεδών Αμπελοκήπων, στη συνέχεια πέτυχε 15 σερί νίκες και τερμάτισε 1ος στη κανονική διάρκεια του πρωταθλήματος. Στα ημιτελικά των playoff αντιμετώπισε ξανά τον Μακεδών, αυτή τη φορά κερδίζοντας με σετ 3-0 εντός και 1-3 εκτός, εξασφαλίζοντας έτσι θέση στη πρώτη 2αδα και άνοδο στη Β' Εθνική κατηγορία για την επόμενη σεζόν. Στον τελικό αντιμετώπισε την Μ.Ε.Ν.Τ.. Αν και την είχε κερδίσει στις δύο μεταξύ τους αναμετρήσεις στη κανονική διάρκεια, ηττήθηκε με σετ 0-3 (29-31, 23-25, 22-25) και τερμάτισε στη 2η θέση.
2018-19
Στο ντεμπούτο του στη Β' Εθνική, ο Ε.Ο.Σ. ηττήθηκε με σετ 2-3 από τον Αία Ευόσμου. Πέτυχε μόλις 2 νίκες σε 16 αγώνες, εντός ενάντια στον Νάυαρχο Βότση και εκτός ενάντια στον Ατρόμητο Τριαδίου. Τερμάτισε 8ος και η παραμονή στη Β' Εθνική ήταν αβέβαιη μέχρι και τη τελευταία στιγμή, αλλά τελικά ο πρωταθλητής Άρης Θεσσαλονίκης πέτυχε στα μπαράζ ανόδου για την Α2 Εθνική και ελευθέρωσε μια θέση, την οποία πήρε ο Ε.Ο.Σ.
2019-20
Πριν την έναρξη του πρωταθλήματος ο Ε.Ο.Σ. συμμετείχε σε τουρνουά προετοιμασίας που φιλοξένησε ο Όλυμπο Κορδελιού. Μετά από 3 σερί ήττες, πέτυχε τη πρώτη του νίκη σε εκτός έδρας αγώνα εναντίον του Αία Ευόσμου με σκορ 0-3. "Βόμβα" έσκασε την 7η αγωνιστική με νίκη 3-2 επί του φαβορί Περσέα. Μετά τον τελευταίο αγώνα του πρωταθλήματος, εκτός έδρας ήττα από τον Απόλλων Καλαμαριάς με σκορ 3-2, η ομάδα τερμάτισε 6η και δεν προκρίθηκε στα playoff.
Στο κύπελλο της Ε.ΠΕ.Σ.Θ., ο Ε.Ο.Σ. προκρίθηκε στο Final Four κερδίζοντας 0-3 εκτός έδρας τον Α.Σ. Πανελλήνιος στα προημιτελικά. Στον ημιτελικό που διεξήχθη στο Εθνικό Γυμναστήριο Μίκρας ηττήθηκαν με σκορ 1-3 από τον Όλυμπος Κορδελιού.
Διάλυση
Στις 29 Ιουνίου του 2020 ανακοινώθηκε η διάλυση του τμήματος.
Στις 31/03/23 ανακοινώθηκε η επανενεργοποιηση.
Ιστορική αναδρομή
Το γυναικείο τμήμα καλαθοσφαίρισης του Ε.Ο. Σταυρούπολης αποτελεί μέλος της Ένωσης Καλαθοσφαιρικών Σωματείων Θεσσαλονίκης, λαμβάνοντας επί πολλά χρόνια μέρος στα Πρωταθλήματα που αυτή διοργανώνει.
Τον Μάιο του 2011 ο Σαμακοβλής αποχώρησε από το σύλλογο μετά από τριετή θητεία για να αντικατασταθεί από το Δημήτρη Ιωαννίδη. Η αγωνιστική περίοδος 2011-12 ξεκίνησε με αγωνιστικές υποχρεώσεις για το Κύπελλο Γυναικών Ε.ΚΑ.Σ.Θ. Η ομάδα της Σταυρούπολης κατάφερε να προκριθεί στο Μεγάλο Τελικό υποχρεώνοντας σε ήττα τους Μαχητές Πεύκων στον Ημιτελικό με σκορ 55-40. Το τρόπαιο κρίθηκε σε αγώνα που διεξήχθη στο Κλειστό Γυμναστήριο της Μίκρας στις 21 Δεκεμβρίου 2011. Κυπελλούχος αναδείχθηκε τελικά ο Ηρακλής Θεσσαλονίκης του Λευτέρη Κουργιαννίδη, ο οποίος επιβλήθηκε του Ε.Ο.Σ. με σκορ 53-43. Σε ό,τι αφορά το Πρωτάθλημα, το οποίο εκείνη τη χρονιά ήταν περισσότερο ανταγωνιστικό εφόσον αναμετρήθηκαν 14 ομάδες για την άνοδο στα εθνικά πρωταθλήματα, η ομάδα της Σταυρούπολης τερμάτισε στην 3η θέση της βαθμολογικής κατάταξης.
Η συνεργασία του Λευτέρη Κουργιαννίδη με το σύλλογο της Σταυρούπολης συνεχίστηκε και την επόμενη χρονιά, στη διάρκεια της οποίας αγωνίστηκαν ξανά στο γυναικείο πρωτάθλημα της Ε.ΚΑ.Σ.Θ. Κατά την κανονική περίοδο της χρονιάς 2013-14 ο Ε.Ο.Σ., έχοντας συλλέξει 22 νίκες σε ισάριθμους αγώνες, κατέλαβε την κορυφή του βαθμολογικού πίνακα. Στη διαδικασία των Play-offs που ακολούθησε, ο Ε.Ο.Σ. διασταυρώθηκε όπως και την προηγούμενη χρονιά με το Θερμαϊκό Θέρμης που είχε τερματίσει 4ος, σε μια αντιστροφή ρόλων. Πετυχαίνοντας δύο διαδοχικές νίκες (47-39, 45-69), ο Ε.Ο.Σ. πέρασε επιτυχώς στη σειρά των Τελικών. Η σειρά αυτή των πέντε τελικών, όπου ο Ε.Ο.Σ. αντιμετώπισε τη Μ.Ε.Ν.Τ. αποδείχθηκε μακροσκελής και αμφίρροπη. Στο πρώτο παιχνίδι ο Ε.Ο.Σ. επικράτησε εύκολα εντός έδρας με 50-27, για να επιτρέψει στη Μ.Ε.Ν.Τ. να ανακάμψει στο δεύτερο αγώνα νικώντας με σκορ 56-49. Εντός έδρας η ομάδα της Σταυρούπολης ξανακέρδισε το πλεονέκτημα νικώντας με σκορ 60-40, εντούτοις η Μ.Ε.Ν.Τ. δεν παραδόθηκε πετυχαίνοντας τη νίκη στο τέταρτο παιχνίδι με σκορ 53-47. Στον καθοριστικό πέμπτο αγώνα, που διεξήχθη στις 20 Μαΐου, ο Ε.Ο.Σ. πήρε τελικά τη νίκη με σκορ 69-64 κατακτώντας τον τίτλο του Πρωταθλητή και την απευθείας άνοδο στην Α2 Εθνική. Παράλληλα η Σταυρούπολη συμμετείχε στη διοργάνωση του Κυπέλλου Γυναικών της Ένωσης, θεσμό στον οποίο κατόρθωσε να φτάσει μέχρι τον τελικό. Εκεί αντιμετώπισε την ομάδα Νεανίδων του Άρη Θεσσαλονίκης, από την οποία και ηττήθηκε στο Κλειστό Γυμναστήριο Επταπυργίου με σκορ 64-54 χάνοντας το τρόπαιο και το νταμπλ.
Δύο σημαντικά γεγονότα του καλοκαιριού του 2014 ήταν η ανανέωση του συμβολαίου του προπονητή της ομάδας, καθώς και η μεταφορά της έδρας της από το Δ.Α.Κ. Ηλιούπολης στο Ε.Α.Κ. Σταυρούπολης. Για την αγωνιστική περίοδο 2014-15 ο Ε.Ο.Σ. εντάχθηκε στο δυναμικό του Ομίλου Βορρά της Α2 Εθνικής Κατηγορίας τον οποίο και σχημάτισαν 12 ομάδες. Δυστυχώς η απόδοση της ομάδας υπήρξε φτωχή, με αποτέλεσμα να κλείσει τη χρονιά στην τελευταία θέση με 2 νίκες, 19 ήττες και 1 μηδενισμό. Ο τελευταίος επήλθε επειδή, στον αγώνα ανάμεσα στον Ε.Ο.Σ. και τον Απόλλωνα Καλαμαριάς, στα πλαίσια της 11ης αγωνιστικής του Ομίλου Βορρά, η γηπεδούχος Σταυρούπολη δεν διέθετε γιατρό όπως όριζε νέος κανονισμός της Ε.Ο.Κ. Στα μέσα Φεβρουαρίου το ρόλο του προπονητή ανέλαβε ο Μπαξεβάνος. Τη χρονιά αυτή η ομάδα της Σταυρούπολης συμμετείχε και στο θεσμό του Κυπέλλου Ελλάδος, γνωρίζοντας τον αποκλεισμό στην πρεμιέρα όπου και ηττήθηκε με σκορ 57-60 από τον Π.Α.Σ. Γιάννινα.
Το 2015 συμμετέχει στο πρωτάθλημα της Ε.ΚΑ.Σ.Θ και κατακτά το τίτλο του πρωταθλητή. Στους τελικούς, απέναντι στην Μ.Ε.Ν.Τ και πάλι όπως και πριν δύο χρόνια, καταφέρνει να την κερδίσει με 3-2 νίκες και να ανέβει και πάλι στην Α2 Εθνική κατηγορία. Την ίδια χρονιά είναι και φιναλίστ στον τελικό του κυπέλου της ΄Ενωσης με την ομάδα των νεανίδων του Άρη.
Την περίοδο 2016-17 συμμετέχει στο πρωτάθλημα της Α2 με coach τον Στέλιο Μπαξεβάνο και κάνει καταπληκτική πορεία που τον οδηγεί στην 6η θέση της βαθμολογίας. Είναι και η καλύτερη ιστορικά στιγμή της ομάδας.
Η επόμενη αγωνιστική περίοδος βρίσκει την ομάδα αποδυναμωμένη λόγω αποχώρησης πολλών παικτριών. Αλλαγή και στον πάγκο με τον Μπάμπη Δρακουλίδη να αναλαμβάνει τα ηνία της ομάδας. Δύσκολη χρονιά αγωνιστικά που οδήγησε την ομάδα στον υποβιβασμό.
Περίοδος 2018-19. Συμμετοχή στο πρωτάθλημα και στο κύπελλο της Ε.ΚΑ.Σ.Θ.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, ο Ε.Ο. Σταυρούπολης λαμβάνει μέρος στο Πρωτάθλημα Γυναικών που διοργανώνει η Ένωση Καλαθοσφαιρικών Σωματείων Θεσσαλονίκης. Παράλληλα λαμβάνει μέρος και στο Κύπελλο Γυναικών της ίδιας Ένωσης.
Έδρα του συλλόγου είναι το Κλειστό Γυμναστήριο του Δ.Α.Κ. Ηλιουπόλεως. Πρόεδρος του διοικητικού συμβουλίου είναι ο Στέλιος Δημητριάδης και έφορος του τμήματος ο Ιερόθεος Χατζηχαραλαμπίδης.
Ιστορική αναδρομή
Ο Ε.Ο. Σταυρούπολης, μια από τις πλέον παραδοσιακές δυνάμεις της γυναικείας πετοσφαίρισης στη Θεσσαλονίκη, διαγωνίστηκε για εννέα συνεχόμενες αγωνιστικές περιόδους στην Α1 Εθνική Κατηγορία, από το 1984-85 έως το 1992-93, οπότε και υποβιβάστηκε.
Πιο πρόσφατα, το 2003 ξεκίνησε η αναρρίχηση του συλλόγου από την Α' Κατηγορία Γυναικών της Ε.ΠΕ.Σ.Θ. προς τη Β' Εθνική Κατηγορία και έπειτα προς την Α2 Εθνική.
Την αγωνιστική περίοδο 2009-10 το γυναικείο τμήμα πετοσφαίρισης της Σταυρούπολης διαγωνίστηκε στο Πρωτάθλημα του Β' Ομίλου της Α2 Εθνικής Κατηγορίας, τερματιζοντας στην 5η θέση με συγκομιδή 27-18 σετ.
Την επόμενη περίοδο, 2010-11, έλαβε μέρος στο Πρωτάθλημα του Γ' Ομίλου της Α2 Εθνικής, ολοκληρώνοντας τις αγωνιστικές του υποχρεώσεις στην 3η θέση, με 13 νίκες και 3 ήττες (43-19 σετ). Την επόμενη χρονιά, 2011-12, πάντα στην ίδια κατηγορία και όμιλο, βρέθηκε στη 2η θέση του τελικού βαθμολογικού πίνακα με 15 νίκες και 3 ήττες (48-16 σετ).
Την επόμενη αγωνιστική περίοδο 2012-13, η ομάδα κατέκτησε το Πρωτάθλημα του Γ' Ομίλου της Α2 Εθνικής, λαμβάνοντας το δικαίωμα να αγωνιστεί από το επόμενο φθινόπωρο στην Α1 Εθνική. Η τελευταία φορά που ο σύλλογος συμμετείχε στην κορυφαία κατηγορία ήταν ακριβώς πριν από 20 χρόνια. Προπονητής του συλλόγου τη χρονιά αυτή ήταν ο Δημήτρης Σολκίδης, συνεργάτης του ο Θανάσης Δράμπας και αρχηγός η αθλήτρια Χρύσα Δημητριάδου.
Διακεκριμένες αθλήτριες
Μερικές από τις αθλήτριες που έχουν διακριθεί με τη φανέλα του Ε.Ο. Σταυρούπολης είναι οι παρακάτω:
Τρέχουσα αγωνιστική περίοδος
Έδρα του συλλόγου τα τελευταία λίγα χρόνια είναι το Δημοτικό Αθλητικό Κέντρο Ηλιούπολης. Επειδή όμως δεν πληρούσε τις προδιαγραφές για ομάδα Α1 Εθνικής, τη συγκεκριμένη χρονιά δηλώθηκε ως έδρα το Δημοτικό Αθλητικό Κέντρο Πολίχνης «Αλέξανδρος Νικολαΐδης». Πρόεδρος του διοικητικού συμβουλίου είναι ο Στέλιος Δημητριάδης, γενικός αρχηγός ο Θοδωρής Μητσάνης και έφορος του τμήματος ο Χρήστος Μαλαμάτης. Καθήκοντα πρώτου προπονητή διατηρεί ο Δημήτρης Σολκίδης, που κάθησε για πρώτη φορά στον πάγκο της γυναικείας ομάδας το 1994, αφού πρώτα είχε θητεύσει στα τμήματα υποδομής. Το ρόστερ της Σταυρούπολης για την αγωνιστική περίοδο 2013-14 συνέθεσαν οι παρακάτω αθλήτριες:
Έδρα
Ιστορική έδρα της Σταυρούπολης είναι το Εθνικό Αθλητικό Κέντρο Σταυρούπολης το οποίο, ωστόσο, παραμένει κλειστό από το 2010, με τα έργα αποκατάστασής του να μην προχωρούν λόγω έλλειψης οικονομικών πόρων. Ο σύλλογος μετακόμισε προσωρινά στο γειτονικό Δημοτικό Αθλητικό Κέντρο Ηλιούπολης. Ειδικότερα το τμήμα γυναικείας πετοσφαίρισης, όσο αγωνίστηκε στην Α1 Εθνική, δήλωσε ως έδρα το Δημοτικό Αθλητικό Κέντρο Πολίχνης «Αλέξανδρος Νικολαΐδης», που πληρούσε τα κριτήρια έδρας ομάδας κορυφαίας κατηγορίας.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Σωματεία Ε.ΠΕ.Σ.Θ. Κατηγορία:Ιδρύσεις αθλητικών συλλόγων το 1965 Κατηγορία:Ιδρύσεις ομάδων καλαθοσφαίρισης το 1965
Δένδρο του Ιεσσαί
Η εν λόγω αγιογραφική παράσταση συνήθως παρουσιάζει ξαπλωμένο τον Ιεσσαί, όπου εκ του σώματος του αναφύεται κορμός δένδρου, στη κορυφή του οποίου «εν είδει» άνθους παρίσταται η βρεφοκρατούσα Θεοτόκος. Στους δε κλάδους του δένδρου απεικονίζονται κατά γενεαλογική σειρά, εκ των κάτω προς τα πάνω οι επίγειοι προπάτορες του θεομνήστορα Ιωσήφ, παρεμβάλλοντας ενίοτε, ανάλογα της έμπνευσης των διαφόρων αγιογράφων, και άλλα βιβλικά πρόσωπα, κυρίως Προφήτες.
Κατηγορία:Αγιογραφία Κατηγορία:Μεσαιωνική τέχνη
Σύνδεσμος (μαθηματικά)
Στην γεωμετρία, η έννοια του συνδέσμου καθιστά ακριβή την ιδέα της μεταφοράς δεδομένων κατά μήκος μιας καμπύλης ή οικογένειας καμπυλών με έναν παράλληλο και συνεπή τρόπο. Υπάρχει μια ποικιλία των ειδών των συνδέσμων στη σύγχρονη γεωμετρία, ανάλογα με το είδος των δεδομένων που κάποιος θέλει να μεταφέρει. Για παράδειγμα, ένας συσχετισμένος σύνδεσμος, ο πιο στοιχειώδης τύπος σύνδεσης, δίνει ένα νόημα στη μεταφορά εφαπτόμενων φορέων σε ένα συλλέκτη από το ένα σημείο στο άλλο κατά μήκος μιας καμπύλης. Ένας συσχετισμένος σύνδεσμος συνήθως δίνεται με τη μορφή μιας συναλλοίωτης παραγώγου, η οποία δίνει ένα νόημα στη λήψη  κατευθυντικών παραγώγων των  διανυσματικών πεδίων: απειροελάχιστη μεταφορά ενός φορέα πεδίου σε μια δεδομένη κατεύθυνση.
Οι σύνδεσμοι είναι κεντρικής σημασίας στη σύγχρονη γεωμετρία σε μεγάλο βαθμό, επειδή επιτρέπουν τη σύγκριση μεταξύ της τοπικής γεωμετρίας σε ένα σημείο και την τοπoλογική γεωμετρία σε ένα άλλο σημείο. Η Διαφορική γεωμετρία αγκαλιάζει πολλές παραλλαγές στο θέμα του συνδέσμου, οι οποίες εμπίπτουν σε δύο μεγάλες ομάδες: την απειροελάχιστη και την τοπoλογική θεωρία. Η τοπολογική θεωρία ασχολείται κυρίως με τις έννοιες της παράλληλης μεταφοράς και της ολονομίας. Η απειροελάχιστη θεωρία ασχολείται με τη διαφοροποίηση των γεωμετρικών στοιχείων. Έτσι, η συναλλοίωτος παράγωγος είναι ένας τρόπος προσδιορισμού ενός παραγώγου ενός διανυσματικού πεδίου κατά μήκος ενός άλλου διανυσματικού πεδίου φορέων σε ένα συλλέκτη. Ένας σύνδεσμος Cartan είναι ένας τρόπος διατύπωσης ορισμένης πτυχής της θεωρίας του συνδέσμου χρησιμοποιώντας διαφορικές μορφές και ομάδες Lie. Ένας σύνδεσμος Ehresmann είναι ένας σύνδεσμος σε μια δέσμη  ινών ή μια κύρια δέσμη, καθορίζοντας τις επιτρεπόμενες κατευθύνσεις της κίνησης του επιπέδου. Ένας σύνδεσμος Koszul είναι ένας σύνδεσμος γενικεύοντας τη παράγωγο σε μια δέσμη  φορέων.
Οι σύνδεσμοι οδηγούν επίσης σε βολική σύνθεση γεωμετρικών αναλλοίωτων, όπως η καμπυλότητα (βλέπε επίσης τανυστής καμπυλότητας και τη μορφή καμπυλότητας), και τανυστής στρέψης.
Κίνητρο: η ακαταλληλότητα των συντεταγμένων
μικρογραφία|Η παράλληλη μεταφορά (του μαύρου βέλος) σε μια σφαίρα. Τα μπλε και τα κόκκινα βέλη αντιπροσωπεύουν παράλληλες μεταφορές σε διαφορετικές κατευθύνσεις, αλλά καταλήγουν στο ίδιο κάτω δεξιά σημείο. Το γεγονός ότι καταλήγουν χωρίς να δείχνουν προς την ίδια κατεύθυνση είναι αποτέλεσμα της καμπυλότητας της σφαίρας. Εξετάστε το ακόλουθο πρόβλημα. Ας υποθέσουμε ότι ένας φορέας που εφάπτεται στη σφαίρα S δίνεται στο βόρειο πόλο, και θέλουμε να ορίσουμε ένα τρόπο συνεχούς κίνησης αυτού του διανύσματος σε άλλα σημεία της σφαίρας: ένας τρόπος παράλληλης μεταφοράς. Αφελώς, αυτό θα μπορούσε να γίνει σε ένα συγκεκριμένο σύστημα συντεταγμένων. Ωστόσο, χωρίς ιδιαίτερη προσοχή, η παράλληλη μεταφορά ορισμένη σε ένα σύστημα συντεταγμένων δεν θα συμφωνήσει με εκείνη ενός άλλου συστήματος συντεταγμένων. Ένα πιο κατάλληλο παράλληλο σύστημα μεταφοράς εκμεταλλεύεται την συμμετρία της σφαίρας υπό περιστροφή. Λαμβάνοντας υπόψη ένα διάνυσμα στο βόρειο πόλο, μπορεί κανείς να μεταφέρει αυτόν τον φορέα κατά μήκος μιας καμπύλης με περιστροφή της σφαίρας κατά τέτοιο τρόπο ώστε ο βόρειος πόλος να κινείται κατά μήκος της καμπύλης χωρίς αξονική έλαση. Αυτός ο τελευταίος τρόπος παράλληλης μεταφοράς είναι ο σύνδεσμος Levi-Civita στην σφαίρα. Εάν δύο διαφορετικές καμπύλες δίνονται με το ίδιο αρχικό και τελικό σημείο, και ένα διάνυσμα v κινείται σταθερά κατά μήκος της πρώτης καμπύλης από μια περιστροφή, το προκύπτον διάνυσμα στο τελικό σημείο θα είναι διαφορετικό από τον φορέα που προκύπτει από άκαμπτη κίνηση του ν κατά μήκος της δεύτερης καμπύλης. Το φαινόμενο αυτό αντανακλά την καμπυλότητα της σφαίρας. Μια απλή μηχανική συσκευή που μπορεί να χρησιμοποιηθεί για να απεικονίσει παράλληλη μεταφορά είναι το south-pointing chariot.
Για παράδειγμα, ας υποθέσουμε ότι στην S δίνονται συντεταγμένες από τη στερεογραφική προβολή. Θεωρούμε ότι η  S  αποτελείται από φορείς μονάδων στον R3. Τότε η S φέρει ένα ζεύγος συντεταγμένων περιοχών: η μία θα καλύπτει μια γειτονιά του βόρειου πόλου, και η άλλη του νότιου πόλου. Οι συναρτήσεις
,,)
καλύπτουν μια γειτονιά U0 του βόρειου πόλου και U1 του νότιου πόλου, αντίστοιχα. Έστω X, Y, Z οι συντεταγμένες του περιβάλλοντος στο R3. Στη συνέχεια, φ0 και φ1  έχουν αντίστροφες
έτσι ώστε η συντεταγμένη λειτουργία μετάβασης είναι αντιστροφή στον κύκλο:
Ας παρουσιάσουμε τώρα ένα διανυσματικό πεδίο όσον αφορά τα συστατικά του σε σχέση με τα συντεταγμένα παράγωγα. Αν Ρ είναι ένα σημείο στη γειτονιά U0 ⊂ S, τότε ένας φορέας πεδίου μπορεί να αντιπροσωπεύεται από τον pushforward.
(1)
όπου υποδηλώνει την Ιακωβιανή μήτρα του φ0, και v0 = v0(x, y) είναι ένας φορέας πεδίου στο  R2 μοναδικά καθορισμένος από το ν. Επιπλέον, στην επικάλυψη μεταξύ των συντεταγμένων διαγραμμάτων U0 ∩U1, είναι δυνατόν να αναπαραστίσουμε τον ίδιο φορέα πεδίου σε σχέση με τις συντεταγμένες  φτου1 :
(2)
Για να συσχετίσετε τα στοιχεία v0 και v1, εφαρμόστε τον κανόνα της αλυσίδας στην ταυτότητα φ1 = φ0 ο φ01:
Εφαρμόζοντας και τις δύο πλευρές της εξίσωσης αυτής της μήτρας  στον συστατικό  φορέα v1 (φ1-1 (P)) και συμπεριλαμβάνοντας τις (1) και (2) προκύπτει
(3)
Ερχόμαστε τώρα στο κύριο ερώτημα του ορισμού για το πώς να μεταφέρουμε ένα φορέα πεδίου παράλληλα στο μήκος μιας καμπύλης. Ας υποθέσουμε ότι P(t) είναι μια καμπύλη S. Αφελώς, μπορεί κανείς να εξετάσει ένα φορέα πεδίου παράλληλα αν οι συντεταγμένες συνιστώσες του φορέα πεδίου είναι σταθερές κατά μήκος της καμπύλης. Ωστόσο, μια άμεση αμφιβολία προκύπτει: σε ποιο σύστημα συντεταγμένων θα πρέπει αυτά τα στοιχεία να είναι σταθερά;
Για παράδειγμα, ας υποθέσουμε ότι το v(P(t)) έχει σταθερά συστατικά στο U1 σύστημα συντεταγμένων. Δηλαδή, οι λειτουργίες του v1(φ1−1(P(t))) είναι σταθερές. Εντούτοις, η εφαρμογή του προιόντος κανόνα στην (3) και χρησιμοποιώντας το γεγονός ότι  dv1/dt = 0  δίνει
Αλλά η   είναι πάντα μια μη μοναδική μήτρα (υπό την προϋπόθεση ότι η καμπύλη P (t) δεν είναι στάσιμη), έτσι ώστε τα ν1 και v0 να μην μπορούν ποτέ ταυτόχρονα  να είναι σταθερά κατά μήκος της καμπύλης.
Ανάλυση
Το πρόβλημα που παρατηρείται παραπάνω είναι ότι η συνήθης κατευθυντική παράγωγος του  διανυσματικού λογισμού δεν συμπεριφέρεται καλά κάτω από τις αλλαγές στο σύστημα συντεταγμένων όταν εφαρμόζεται στα συστατικά των διανυσματικών πεδίων. Αυτό καθιστά πολύ δύσκολο να περιγράψεις το πώς να μεταφράσεις διανυσματικά πεδία με παράλληλο τρόπο, αν πράγματι μια τέτοια έννοια έχει νόημα σε όλα. Υπάρχουν δύο ριζικά διαφορετικοί τρόπους επίλυσης αυτού του προβλήματος.
Η πρώτη προσέγγιση είναι να εξετάσεις τι απαιτείται για μια γενίκευση της παραγώγου κατεύθυνσης για να "συμπεριφέρεται καλά» κάτω από συντεταγμένες μεταβάσεις. Αυτή είναι η τακτική που λήφθηκε από την  συναλλοίωτη παράγωγο προσέγγιση για συνδέσεις: η καλή συμπεριφορά ταυτίζεται με τη συνδιακύμανση. Εδώ θα σκεφτεί κανείς μία τροποποίηση της παραγώγου κατεύθυνσης κατά ένα ορισμένο γραμμικό φορέα, του οποίου τα συστατικά ονομάζονται σύμβολα Christoffel, τα οποία δεν συμπεριλαμβάνουν παραγώγους στον ίδιο φορέα πεδίου. Η κατευθυντική παράγωγος Duv των συστατικών ενός φορέα v σε ένα φ σύστημα συντεταγμένων στην κατεύθυνση του u αντικαθίστανται από μια συναλλοίωτη παράγωγο:
όπου η Γ εξαρτάται από το φ σύστημα συντεταγμένων και είναι διγραμμική στο u και v. Ειδικότερα, η Γ δεν περιέχει καμία παράγωγο σε u ή v. Σε αυτή την προσέγγιση, η Γ πρέπει να μετατραπεί με ένα καθορισμένο τρόπο, όταν το σύστημα συντεταγμένων φ αλλάζει σε ένα διαφορετικό σύστημα συντεταγμένων. Αυτή η μετατροπή δεν είναι τανυστική, δεδομένου ότι περιλαμβάνει όχι μόνο την πρώτη παράγωγο της μετάβασης συντεταγμένων, αλλά και τη δεύτερο παράγωγο της. Το να καθορίζεις τον μετατρεπτικό νόμο της Γ δεν είναι αρκετό για να καθορίσεις τη Γ μοναδικά. Πρέπει να επιβάλλονται κάποιες άλλες προϋποθέσεις ομαλοποίησης, συνήθως ανάλογα με το είδος της γεωμετρίας υπό εξέταση. Στη Riemann γεωμετρία, ο σύνδεσμος Levi-Civita απαιτεί συμβατότητα των συμβόλων Christoffel με την μετρική (καθώς και ένα συγκεκριμένο όρο συμμετρίας). Με αυτές τις ομαλοποιήσεις, η σύνδεση είναι μοναδικά ορισμένη.
Η δεύτερη προσέγγιση είναι να χρησιμοποιήσουμε ομάδες Lie για να προσπαθήσουμε να συλλάβουμε κάποιο απομεινάρι της συμμετρίας στο χώρο. Αυτή είναι η προσέγγιση των συνδέσμων Cartan. Το παραπάνω παράδειγμα χρησιμοποιώντας περιστροφές για να καθορίσουμε την παράλληλη μεταφορά των φορέων στη σφαίρα είναι πάρα πολύ σε αυτό το πνεύμα.
Ιστορική έρευνα των συνδέσμων
Το έργο του Levi-Civita που εστιάζεται αποκλειστικά στην αναφορά των συνδέσμων ως ένα είδος διαφορικού χειρισμού του οποίου παράλληλες μετατοπίσεις ήταν τότε οι λύσεις των διαφορικών εξισώσεων. Καθώς προχωρούσε ο εικοστός αιώνας, Elie Cartan ανέπτυξε μια νέα έννοια του συνδέσμου. Αυτός προσπάθησε να εφαρμόσει τις τεχνικές των συστημάτων Pfaffian στις γεωμετρίες του προγράμματος Erlangen Felix Klein 's. Σε αυτές τις έρευνες, βρήκε ότι κάποια απειροελάχιστη έννοια της σύνδεσης (ένας σύνδεσμος Cartan) θα μπορούσε να εφαρμοστεί σε αυτές τις γεωμετρίες περισσότερο: η έννοια του συνδέσμου επιτράπηκε για την παρουσία της καμπυλότητας, η οποία διαφορετικά θα ήταν απούσα σε μια κλασική γεωμετρία Klein. (Βλέπε, για παράδειγμα, (Cartan 1926) και (Cartan 1983).) Επιπλέον, χρησιμοποιώντας τη δυναμική του Gaston Darboux, ο Cartan ήταν σε θέση να γενικεύσει την έννοια της παράλληλης μεταφοράς στην κατηγορία των απειροελάχιστων συνδέσμων. Αυτό καθιέρωσε μια άλλη σημαντική τομή στη θεωρία των συνδέσμων: ότι ένας σύνδεσμος είναι ένα ορισμένο είδος διαφορικής μορφής.
Τα δύο θέματα στη θεωρία των συνδέσμων συνεχίστηκαν μέχρι και σήμερα: ένας σύνδεσμος ως διαφορικός τελεστής, και ένας σύνδεσμος σε διαφορική μορφή. Το 1950, ο Jean-Louis Koszul (Koszul 1950) έδωσε ένα αλγεβρικό πλαίσιο σχετικά με έναν σύνδεσμο ως διαφορικό χειριστή μέσω του συνδέσμου Koszul.Ο σύνδεσμος Koszul ήταν και  πιο ευρείς από αυτόν του Levi-Civita, και πιο εύκολο να εργασθείς με αυτόν, επειδή τελικά ήταν σε θέση να εξαλείψει (ή τουλάχιστον να αποκρύψει) τα αδέξια σύμβολα Christoffel από τον σύνδεσμο φορμαλισμού.Η συνοδική παράλληλη μετατόπιση της εργασίας είχε επίσης φυσικές αλγεβρικές ερμηνείες όσον αφορά τον σύνδεσμο. Ο ορισμός  του Koszul εγκρίθηκε στη συνέχεια από το μεγαλύτερο μέρος της της κοινότητας Διαφορικής Γεωμετρίας, αφού μετέτρεψε αποτελεσματικά την αναλυτική αλληλογραφία μεταξύ συναλλοίωτη διαφοροποίησης και παράλληλης μετάφρασης σε κάτι αλγεβρικό.
Την ίδια χρονιά, ο Charles Ehresmann (Ehresmann 1950), μαθητής του Cartan του, παρουσίασε μια παραλλαγή σχετικά με τον σύνδεσμο ως μια διαφορική μορφή, στο πλαίσιο του κεφαλαίου δέσμες και, γενικότερα, δέσμες ινών. Οι σύνδεσμοι Ehresmann ήταν, για να κυριολεκτήσουμε,όχι μια γενίκευση των συνδέσμων Cartan. Οι σύνδεσμοι Cartan ήταν αρκετά αυστηρά συνδεδεμένοι με την υποκείμενη διαφορική τοπολογία του συλλέκτη, λόγω της σχέσης τους με τη μέθοδο της ισοδυναμίας του Cartan .Οι σύνδεσμοι Ehresmann ήταν μάλλον ένα σταθερό πλαίσιο για την προβολή της θεμελιακής εργασίας άλλων Γεωμετρών της εποχής, όπως Shiing-Shen Chern, ο οποίος είχε ήδη αρχίσει να απομακρύνεται από τους συνδέσμους Cartan για να μελετήσει αυτό που θα μπορούσε να ονομαστεί σύνδεσμοι μετρητή. Κατά την άποψη του Ehresmann,ένας σύνδεσμος σε μια κύρια δέσμη αποτελείται από έναν καθορισμό του οριζόντιου και κάθετου Οριζόντιου και κάθετου πεδίου του φορέα|πεδίου του φορέα σχετικά με το συνολικό χώρο της δέσμης. Μια παράλληλη μετάφραση είναι ότι μια ανύψωση της καμπύλης από τη βάση σε μια καμπύλη στην κύρια δέσμη η οποία είναι οριζόντια. Αυτή η άποψη έχει αποδειχθεί ιδιαίτερα πολύτιμη για τη μελέτη της ολονομίας.
Πιθανές προσεγγίσεις
Κατηγορία:Διαφορική γεωμετρία Κατηγορία:Διαφορική τοπολογία
Όρμα (Αλμωπία)
Η Όρμα ήταν πόλη στην Αλμωπία της αρχαίας Μακεδονίας.
M-16 (άλμπουμ)
M-16 είναι ο τίτλος του δέκατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 22 Οκτωβρίου 2001 μέσω της δισκογραφικής εταιρείας "Steamhammer".
Όρμα (Αλμωπία)
Παραπομπές
Κατηγορία:Πόλεις της αρχαίας Μακεδονίας Κατηγορία:Εγκαταλελειμμένοι οικισμοί στην Ελλάδα Κατηγορία:Χαμένες αρχαίες πόλεις
M-16 (άλμπουμ)
Η ηχογράφηση του δίσκου πραγματοποιήθηκε στα "Spiderhouse Studios" της Γερμανίας τον Ιούλιο και τον Αύγουστο του 2001, με παραγωγό για άλλη μια φορά τον Χάρις Τζονς.
Οι κριτικές για το άλμπουμ υπήρξαν πολύ θετικές, αφού το "Sputnik Music" του έδωσε μέσο όρο βαθμολογιών 4,2 / 5, το "Metal Observer" με 8,5 / 10, το "Metal Crypt" με 4,3 / 5, το "Ultimate Guitar" με 9,4 / 10, το "Metal Archives" 84% και το "Metal Storm" 8,5 / 10.
Θέσεις τσαρτ
{|width="100%" align="center"| M-16 (άλμπουμ)
Επίσημη κυκλοφορία: 22 Οκτωβρίου 2001
Τα μέλη των Sodom
Οι μουσικοί οι οποίοι ηχογράφησαν το "M-16" ήταν οι εξής:
Πηγές
Κατηγορία:Δισκογραφία των Sodom Κατηγορία:Άλμπουμ του 2001
Ευρωπαϊκή Υπηρεσία Ελέγχου της Αλιείας
Η Ευρωπαϊκή Υπηρεσία Ελέγχου της Αλιείας (αγγλικά: European Fisheries Control Agency με σύντμηση EFCA) είναι μία υπηρεσία της Ευρωπαϊκής Ένωσης της οποίας η αποστολή είναι να συντονίζει τη συνεργασία μεταξύ των εθνικών αρχών ελέγχου και επιθεώρησης ώστε να διασφαλίζεται η ορθή και αποτελεσματική εφαρμογή της Κοινής Αλιευτικής Πολιτικής. Ιδρύθηκε με τον Κανονισμό (ΕΚ) αριθ. 768/2005 του Συμβουλίου της 26ης Απριλίου 2005 και την αρχική ονομασία Κοινοτική Υπηρεσία Ελέγχου της Αλιείας, ο οποίος τροποποιήθηκε σημαντικά με τον Κανονισμό (ΕΕ) αριθ. 404/2011 της Επιτροπής της 8ης Απριλίου 2011. Άρχισε να λειτουργεί το 2006, μετονομάστηκε στη σημερινή της ονομασία το 2012 και η έδρα της βρίσκεται στο Βίγο Ισπανίας.
721 Ταμπόρα
Η Ταμπόρα (Tabora) είναι ένας αστεροειδής που περιφέρεται στο εξωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,208. Ανακαλύφθηκε το 1911 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της σε ένα αστρονομικό συνέδριο στο Αμβούργο το 1913 από το όνομα του πλοίου πάνω στο οποίο έλαβε χώρα το συνέδριο.
Φυσικά χαρακτηριστικά
Η μέση διάμετρος της Ταμπόρα εκτιμάται σε 76,07 χιλιόμετρα. Ο φασματικός τύπος της είναι D, ενώ το άλβεδό της είναι 0,0604. Η Ταμπόρα περιστρέφεται γύρω από τον εαυτό της μία φορά κάθε 8 ώρες.
Εξωτερικοί σύνδεσμοι
Ταμπορα
Φρειδερίκος ΣΤ΄ της Δανίας
Ο Φρειδερίκος ΣΤ΄ (δανικά: Frederik 6.) ήταν Βασιλιάς της Δανίας (1808-1839) και της Νορβηγίας (1808-1814). Από το 1784 μέχρι την άνοδό του στο θρόνο υπηρέτησε ως Αντιβασιλέας κατά τη διάρκεια της ψυχικής ασθένειας του πατέρα του.
Βιογραφία
Γεννήθηκε στις 28 Ιανουαρίου 1768 στα Ανάκτορα Αμάλιενμποργκ της Κοπεγχάγης. Γονείς του ήταν ο Βασιλιάς Χριστιανός Ζ΄ της Δανίας και η σύζυγός του Καρολίνα Ματθίλδη της Μεγάλης Βρετανίας. Στις 30 Ιανουαρίου του ίδιου έτους βαπτίστηκε στο Κάστρο Κρίστιανσμποργκ από τον Επίσκοπο της Ζηλανδίας, Λούντβιχ Χάρμπο.
Ο πατέρας του έπασχε από σοβαρά ψυχικά προβλήματα, όπως αυτό της σχιζοφρένειας, κάτι που τον είχε αναγκάσει να απέχει από το μεγαλύτερο μέρος της βασιλείας του, παραχωρώντας την εξουσία στο γιατρό του Γιόχαν Φρίντριχ Στρούενσε. Από το 1770 ως το 1772 ο Στρούενσε εκτελούσε υπό την ντε φάκτο εξουσία του Χριστιανού, ενώ ήταν και ο εραστής της Καρολίνας Ματθίλδης. Όταν ο Στρούενσε ήταν στην εξουσία, ο νεαρός Φρειδερίκος βρισκόταν στο ανάκτορο Χίρσχολμ, όπου εκπαιδευόταν με βάση το βιβλίο του Ζαν-Ζακ Ρουσσώ, Αιμίλιος, ή Περί αγωγής.
Στις 31 Ιουλίου 1790 νυμφεύτηκε στο Γκότορπ την πρώτη εξαδέλφη του και πριγκίπισσα της Πρωσίας, Μαρία. Μαζί της απέκτησε οκτώ παιδιά, ωστόσο κανένας από τους γιους του δεν επέζησαν.
Ο Φρειδερίκος έγινε Βασιλιάς της Δανίας και της Νορβηγίας στις 13 Μαρτίου 1808. Στην εξωτερική του πολιτική, έκανε τη Δανία την πιο πιστή σύμμαχο του Ναπολέωντα. Πολλοί ιστορικοί της Δανίας, εκμεταλλεύτηκαν αυτή την αφοσίωση, χαρακτηρίζοντάς τον Φρειδερίκο ως πεισματάρη βασιλιά και ανίκανο. Ωστόσο, αυτή η άποψη έχει αναθεωρηθεί τα τελευταία χρόνια, καθώς θεωρείται ότι η στάση του στους Ναπολεόντειους Πολέμους ήταν μία στάση άμυνας έναντι των απειλών που αντιμετώπιζε η Δανία και η Νορβηγία.
Μετά την ήττα του 1814 και την απώλεια της Νορβηγίας, ο Φρειδερίκος αποκόπηκε από τις φιλελεύθερες ιδέες του και αντιμετώπισε τις αντιπολιτευόμενες φωνές με λογοκρισία και καταστολή. Την ίδια περίοδο η οικονομική κατάσταση της χώρας ήταν ζοφερή, κάτι που ξεκίνησε να αλλάζει τη δεκαετία του 1830. Το 1834 ο βασιλιάς αποδέχθηκε μια μικρή δημοκρατική καινοτομία με τη δημιουργία μικρών συνελεύσεων, που είχαν καθαρά συμβουλευτικό χαρακτήρα.
Ο Φρειδερίκος εθεωρείτο ως προστάτης της αστρονομίας και από το 1832 προσέφερε χρυσό μετάλλιο σε όποιον ανακάλυπτε έναν κομήτη. Οι διάδοχοί του συνέχισαν αυτή την παράδοση μέχρι το 1850.
Απεβίωσε σε ηλικία 71 ετών, στις 3 Δεκεμβρίου του 1839 και ενταφιάστηκε στον Καθεδρικό Ναό του Ροσκίλντε. Βρισκόταν στην ηγεσία της Δανίας για 55 χρόνια (24 ως Αντιβασιλέας και 31 ως Βασιλιάς). Επειδή δεν είχε ζώντες απογόνους, τον διαδέχθηκε ο εξάδελφός του Χριστιανός Η΄ της Δανίας.
Οικογένεια
Παντρεύτηκε το 1790 νυμφεύτηκε την εξαδέλφη του Μαρία-Σοφία, κόρη του Καρόλου πρίγκιπα της Έσσης-Κάσσελ και είχε τέκνα: Από την ερωμένη του Φρειδερίκη Ντάννεμανντ 1790-1862 είχε φυσικά τέκνα:
Παραπομπές
Κατηγορία:Βασιλείς της Δανίας Κατηγορία:Δούκες του Σλέσβιχ Κατηγορία:Δούκες του Χόλσταϊν Κατηγορία:Προτεστάντες μονάρχες
Μητροπολίτης Σύρου Δωρόθεος Β΄
Ο Μητροπολίτης Σύρου, Τήνου, Άνδρου, Κέας και Μήλου Δωρόθεος Β' (κατά κόσμον Σταύρος Πολυκανδριώτης), είναι Έλληνας ιεράρχης και θεολόγος, ο οποίος υπηρετεί ως Μητροπολίτης στη Μητρόπολη Σύρου από το 2001.
Βιογραφικό
Ο Μητροπολίτης Δωρόθεος, κατά κόσμον Σταύρος Πολυκανδριώτης, γεννήθηκε στη Μύκονο στις 14 Οκτωβρίου του 1953, από τον Χρήστο Πολυκανδριώτη και την Αικατερίνη Ορφανουδάκη. Ύστερα από τις εγκύκλιες σπουδές, σπούδασε Θεολογία στη Θεολογική Σχολή του Πανεπιστημίου Αθηνών, λαμβάνοντας πτυχίο αριστούχος το 1977. Κατόπιν, σπούδασε στη Νομική Σχολή του Πανεπιστημίου Αθηνών, λαμβάνοντας πτυχίο το 1982.
Αφού προηγουμένως χειροθετήθηκε Μοναχός στις 17 Ιουλίου 1977, χειροτονήθηκε Διάκονος στις 31 Ιουλίου 1977, από τον Μητροπολίτη Σύρου Δωρόθεο Α'. Στις 20 Αυγούστου 1978, χειροτονήθηκε Πρεσβύτερος στην Ιερά Μονή Τουρλιανής από τον ίδιο Μητροπολίτη. Από το 1977 έως το 2001, υπηρέτησε ως Ιεροκήρυκας της Ιεράς Μητροπόλεως Σύρου. Το 1988, διορίστηκε Γραμματέας παρά την Ιερά Σύνοδο, αρμόδιος για θέματα Συνοδικών Επιτροπών, καθώς και επιμελητής βιβλίων της Εκκλησίας της Ελλάδος.
Παραπομπές
Κατηγορία:Μητροπολίτες Σύρου, Τήνου, Άνδρου, Κέας και Μήλου Κατηγορία:Έλληνες θεολόγοι Κατηγορία:Έλληνες νομικοί
Σάτυρος ο Ηλείος
Ο Σάτυρος ο Ηλείος (γιος του Λυσιάνακτα, 4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία και μέλος της φυλής των Ιαμιδών, ο οποίος στέφθηκε νικητής 2 φορές στο αγώνισμα της πυγμαχίας, κατά τους 112ους (332 π.Χ.) και 113ους (328 π.Χ.) ολυμπιακούς αγώνες της αρχαιότητας, ενώ αναφέρεται πως υπήρξε και νικητής στις διοργανώσεις των Πύθιων, Νέμεων, και των Αμφιάρειων. Ο ιστορικός του 2ου αιώνα μ.Χ. Παυσανίας ανέφερε πως η προτομή του Σάτυρου δημιουργήθηκε από τον Αθηναίο γλύπτη Σιλανίωνα.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (4ος αιώνας π.Χ.) Κατηγορία:Πυθιονίκες Κατηγορία:Νεμεονίκες
Triumph (άλμπουμ)
Κυκλοφόρησε το 1980. Όλα τα αδέρφια Τζάκσον (εκείνη την περίοδο όχι ως "Τζάκσον 5" αλλά ως "The Jacksons") έκαναν πρώτα φωνητικά, αλλά γενικά η παρουσία του Μάικλ Τζάκσον κυριαρχούσε. Οι Τζάκσον είχαν την καλλιτεχνική διέυθυνση στο άλμπουμ, ενώ δική τους ήταν η σύνθεση, η ερμηνεία και η παραγωγή των τραγουδιών. Το άλμπουμ έγινε πλατινένιο και πήγε στο Νο 1 στα τσάρτς των Rhythm and Blues άλμπουμς. Η σχετική περιοδεία σημείωσε τεράστια επιτυχία. Το "Can You Feel It" ήταν το μεγαλύτερο χιτ από το άλμπουμ αλλά δεν ξεπέρασε το Νο 30 του Billboard.
Ηχογράφηση
CBS/Epic Records,1979-1980.
Πηγές
Κατηγορία:Δισκογραφία των Τζάκσον 5 Κατηγορία:Άλμπουμ του 1980
Γ΄ Εθνική ποδοσφαίρου ανδρών 2000-2001
Το πρωτάθλημα της Γ΄ Εθνικής ποδοσφαίρου ανδρών της περιόδου 2000-01 (γνωστό και ως Δεύτερη Κατηγορία) διεξήχθη με τη συμμετοχή 18 ομάδων που σχημάτισαν έναν όμιλο. Την περίοδο αυτή η διοργανώτρια αρχή είχε μετονομάσει το πρωτάθλημα της τρίτης κατά σειρά κατηγορίας σε Β΄ κατηγορία και αντίστοιχα είχε ονομάσει Εθνική κατηγορία το πρωτάθλημα της πρώτης κατά σειρά κατηγορίας και Α΄ κατηγορία το πρωτάθλημα της δεύτερης κατά σειρά κατηγορίας. Οι ονομασίες αυτές διατηρήθηκαν μόνο για τη συγκεκριμένη αγωνιστική περίοδο και από της επόμενη επανήλθαν οι παλαιότερες ονομασίες.
Με το τέλος του πρωταθλήματος την άνοδο στην Β΄ Εθνική εξασφάλισαν ο Πατραϊκός, που τερμάτισε πρώτος και η Χαλκηδόνα μετά από αγώνες μπαράζ. Υποβιβάστηκαν απευθείας οι ομάδες Νάουσα, Κοζάνη, Αμπελόκηποι, Λαμία, Βέροια, Αναγέννηση Καρδίτσας, Λύκοι, Πιερικός, Ιάλυσος, ενώ ο Αχαρναϊκός υποβιβάστηκε έπειτα από αγώνες μπαράζ.
Μπαράζ ανόδου
Στους αγώνες μπαράζ για την άνοδο συμμετείχαν οι ομάδες που κατέλαβαν τις θέσεις 2 έως 4 του πρωταθλήματος, οι οποίες ήταν η Χαλκηδόνα, ο Ατρόμητος και ο Εθνικός. Το απόλυτο πλεονέκτημα είχε εξασφαλίσει η Χαλκηδόνα η οποία αναδείχθηκε νικήτρια της διαδικασίας με δύο άνετες νίκες απέναντι στους αντιπάλους της.
Τα αποτελέσματα των αγώνων:
Μπαράζ υποβιβασμού
Οι αγώνες μπαράζ για τον υποβιβασμό πραγματοποιήθηκαν μεταξύ των ομάδων που είχαν καταλάβει τις θέσεις 8 και 9 της βαθμολογίας οι οποίες ήταν ο Απόλλων Κρύας Βρύσης και ο Αχαρναϊκός. Νικητής της διαδικασίας αναδείχθηκε ο Απόλλων Κρύας Βρύσης που πέτυχε στις καθυστερήσεις του τελευταίου αγώνα, το κρίσιμο γκολ που τον κράτησε στην κατηγορία,
Τα αποτελέσματα των αγώνων:
Πηγές
Κατηγορία:Γ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2000-2001
Τηλεπισκόπηση
Με τον όρο τηλεπισκόπηση εννοείται η επιστήμη παρατήρησης φαινομένων και χαρακτηριστικών από απόσταση. Η λέξη είναι σύνθετη και αποτελείται από το επίρρημα τηλε- και το ρήμα επισκοπέω/-ώ, δηλαδή παρατηρώ από μακριά.